Miuccia Prada

Si Miuccia Bianchi Prada (; pinangaki na Maria Bianchi  kan Mayo 10, 1949) sarong Italyanong bilyonaryong tagadesinyo asin negosyante. Siya ang pamayong tagadisenyo kan Prada asin nagmukna kan Miu Miu. Kan Marso 2019, tinantya kan Forbes na nasa US$2.4 bilyon ang kita kaini.Kan Disyembre 2020, tinantya ni Bloomberg na ini nasa US$5.52 bilyon asin nasa ika-46 nin Bloomberg Billionaire Index.

An pinakahuben na makuapo niya na si  Mario Prada an namahala kan negosyo kan 1978. Puon kadto, nakua kan kompanya si Jil Sander, Helmut Lang asin an paragibong sapatos na Church & Co. Kan 2002, nagbukas si Prada nin sadiri niyang galeriya nin kontemporaryong sining.

Kan Marso 2013, pinangaranan siyang saro sa singkwentang magayon magbado na lampas 50 kan Forbes. An magasin kinaag siya sa ika-75 na makapangyarihang babayi  sa buong kinaban kan 2014,na igwa siyang tinatantyang kita na $11.1 na bilyon.

Kaamayan kan saiyang buhay asin edukasyon 
Pinangaki si Maria Bianchi kan Mayo 10, 1949 sa Milan, kinua niya an ngarang Miuccia Prada kan 1980 pakatapos na  siya ampunon kang saiyang tiyaon. An saiyang bayolohikan na magurang iyo si Luigi Bianchi asin Luisa Prada. Igwa siyang duwang matuang tugang na si Albert asin Marina. Nagklase siya sa  Liceo Classico Berchet kan hayskul sa  Milan asin nakatapos nin igwang "laurea" (bachelor's degree) nin political science sa University of Milan.

Personal na buhay 
Kinasal si Miuccia Prada ki  Patrizio Bertelli,sarong negosyante. Igwa  sindang duwang ako na lalaki na pinangaki kan taong 1988 asin 1990 na an matua sarong drayber na si  Lorenzo Bertelli.

Siya kolektor nin kontemporaryong sining asin may sadiring mga gibo kan Young British Artists. Katood niya si Cindy Sherman asin Francesco Vezzoli.

Mga toltolan

Panluwas na takod 

 
 
 Women in Fashion biography  from Time magazine
 Miuccia Bianchi Prada
 Miuccia Prada biography